google/wiki40b huggingface dataset:
Viktor Tšernomõrdin

Viktor Stepanovitš Tšernomõrdin (vene Ви́ктор Степа́нович Черномы́рдин; 9. aprill 1938 Tšornõi Otrog, Tškalovi oblast – 3. november 2010 Moskva) oli Venemaa poliitik ja diplomaat.
Viktor Tšernomõrdin alustas karjääri valitsusorganites 1982. aastal Nõukogude Liidu Ministrite Nõukogus gaasitööstuse ministri asetäitjana. 1983. aastal sai temast ühtlasi Tjumengazpromi juht. Aastatel 1985–1989 oli Tšernomõrdin Nõukogude Liidu gaasitööstuse minister. Aastatel 1989–1992 oli ta riikliku gaasikontserni Gazprom juhatuse esimees. 1992. aasta mais määrati Tšernomõrdin Venemaa valitsusjuhi asetäitjaks kütuse- ja energeetikakompleksi küsimustes.
Aastatel 1992–1998, president Boriss Jeltsini ajal, oli Tšernomõrdin Venemaa valitsusjuht (1992–1993 Venemaa Föderatsiooni Ministrite Nõukogu esimees, edasi Venemaa Föderatsiooni Valitsuse esimees). Ta vabastati ametist 1998. aasta märtsis. Pärast Vene rahanduskriisi puhkemist püüdis Boriss Jeltsin teda augustis peaministriametisse tagasi tuua, kuid Riigiduuma ei kinnitanud presidendi otsust.
1995. aastal moodustas ta poliitilise bloki Meie Kodu On Venemaa, mis kogus parlamendivalimistel 10% häältest.
1999. aastal tegutses Venemaa presidendi eriesindajana Jugoslaavia kriisi reguleerimisel.
1999–2001 Venemaa Riigiduuma liige Jamali-Neenetsi autonoomsest ringkonnast.
1999–2000 Gazpromi direktorite nõukogu esimees.
2001–2009 oli ta Venemaa Föderatsiooni suursaadik Ukrainas. Pärast suursaadiku ametikohalt vabastamist oli Tšernomõrdin presidendi nõunik ja eriesindaja majanduskoostöö alal SRÜ riikidega.

Isiklikku

Viktor Tšernomõrdin oli oma abikaasa Valentinaga abielus ligi 50 aastat. Valentina suri 2010. aasta märtsis. Neil oli kaks last. Tšernomõrdinist jäi maha neli lapselast.
Tüüpsõna

39.

isikulised asesõnad (mina, sina, tema)

40.

enesekohased asesõnad (.enda, enese, ise, ise+.enda, ise+enese)

41.

näitavad asesõnad väljaspool tavalisi käändtüüpe (need, see, nood, too, see+sama, too+sama, see+samane, too+samane, see+samune, too+samune, see+sinane)

42.

küsi- ja sideasesõnad väljaspool tavalisi käändtüüpe (kes, mis)

43.

umbmäärased asesõnad väljaspool tavalisi käändtüüpe (.keegi, .keski, .miski, .kumbki, .ükski)

44.

üks, kaks, iga+üks

45.

pool+teist, pool+teist+kümmend, pool+teist+sada
Tudu

Tuntud isikuid

Tudus on sündinud helilooja Ants Sõber ning luuletaja ja pedagoog Kalju Enniko.
Bangkok

Nimi

Nime "Bangkok" kasutavad üksnes välismaalased. "Krung Thep" 'Inglite linn' on lühend linna täielikust tseremoniaalsest nimest, mis on ühtlasi maailma pikim kohanimi:
กรุงเทพมหานคร อมรรัตนโกสินทร์ มหินทรายุธยามหาดิลก ภพนพรัตน์ ราชธานีบุรีรมย์ อุดมราชนิเวศน์ มหาสถาน อมรพิมาน อวตารสถิต สักกะทัตติยะ วิษณุกรรมประสิทธิ์
(Krung Thep Mahanakhon Amon Rattanakosin Mahinthara Ayuthaya Mahadilok Phop Noppharat Ratchathani Burirom Udomratchaniwet Mahasathan Amon Piman Awatan Sathit Sakkathattiya).

Ajalugu

Bangkok on suhteliselt noor linn. Kuni 18. sajandini asus samal kohal väike asula Bang Makok. Aastal 1782 rajas kuningas Rama I sinna riigi uue pealinna, sest endine pealinn Ayutthaya oli sõdades Birmaga purustatud.
Linn rajati Chao Phraya jõe madalatele kallastele koos ulatusliku kanalite võrgustikuga, mistõttu Bangkokki on nimetatud ka Idamaade Veneetsiaks.
Alert

Alert on asula Kanadas Nunavutis Ellesmere'i saare põhjatipu lähedal. See on maailma põhjapoolseim püsivalt asustatud paik. Alert asub 817 km kaugusel põhjapoolusest. Asula geograafilised koordinaadid on 82°28' N, 62°30' W.
2016. aasta rahvaloenduse andmeil elas seal 62 inimest. Lisaks neile viibivad seal ajutiselt ilmajaama ja Kanada sõjaväe raadiojaama töötajad.
Alertis on lennuväli.

Kliima

Alertis on arktiline kliima.
Aasta keskmine õhutemperatuur Alertis on –18,0 °C. Ainult juuli ja augusti keskmine temperatuur on positiivne, vastavalt +3,3 ja +0,8 °C. Detsembrist märtsini on kuu keskmine temperatuur alla –30 °C, kõige madalam veebruaris: –33,4 °C.
Absoluutne miinimum on mõõdetud veebruaris (–50,0 °C). Novembrist aprillini on täheldatud temperatuure alla –43 °C. Lund võib sadada ükskõik millal. Märtsis ja aprillis pole kordagi plusskraade täheldatud, teistel kuudel on. Absoluutne maksimum on mõõdetud juulis (+20,0 °C), juuni ja augusti rekord on samuti üle +18 °C.
Aasta keskmine sademete hulk on 153,8 mm. Suved on märjemad: juulis on 27,8 mm sademeid, detsembrist märtsini 6,3–7,0 mm.
Kui sademed lüüa lahku vihmaks ja lumeks, siis vihma tuleb ainult juunist septembrini, kokku 16,1 mm, sellest 11,1 mm juulis ja 4,0 mm augustis. Lund sajab kõige rohkem septembris: 33,6 mm. Juuli on 17,3 mm-ga augusti ja oktoobri (mõlemad 18,0 mm) järel neljandal kohal. Detsembrist märtsini sajab 7,5–8,7 mm lund.
Otto von Blanckenhagen

Wilhelm Johann Otto von Blanckenhagen (10. detsember (vkj) 1867 Allaži − 31. märts 1934 Schwerin) oli Liivimaa maanõunik ja mõisaomanik.

Elulugu

Ta oli rittmeister Johann Otto Gottlieb von Blanckenhageni (1830−1875) ja tema abikaasa Luise Auguste Elisabeth von Maydelli (1838−1917) poeg. Õppis 1877−1886 Tartus Zeddelmanni eragümnaasiumis. 1886. aastal immatrikuleeriti Tartu ülikooli, kus tudeeris 1890. aastani põllumajandust. 1890. aastal päris isalt Allaži mõisa, mida ta pidas kuni võõrandamiseni 1920. aastal. 1906−1913 oli Riia-Volmari kreisi kreisisaadik. 1914−1920 oli Liivimaa maanõunik, kuid asus juba 1918. aastal elama Saksamaale. Aastast 1919 oli Schwerinis liköörivabriku juhataja. Tema poja Peter Heinrich von Blanckenhageni surmaga 1990. aastal kustus Blanckenhagenite Allaži haru meesliin.
Anneliese Michel

Noorus

Anneliese kasvas üles range korraga katoliiklikus perekonnas. Siira tüdrukuna magas ta paljal põrandal keset südatalve, et hüvitada perverssete preestrite ja narkomaanide patte.
1968. aastal, kui Anneliese oli 16-aastane ja õppis keskkoolis, esinesid tal krambid. Järgmisel aastal avastati tal epilepsia. Varsti hakkasid Anneliesel palvetamise ajal esinema hallutsinatsioonid. Ta hakkas hääli kuulma, mis ütlesid, et ta on neetud. 1973. aastaks kannatas ta depressiooni all ja kaalus enesetappu. Tema käitumine muutus eriti veidraks; ta rebis seljast riideid, sõi ämblikke ja sütt ning lakkus iseenda uriini.

Vaimude väljaajamine ja surm

1975. aastal, kui Anneliese Michel oli 23 aastat vana, järeldas üks tema kaaslaseks olnud vanem naine, et teda vaevasid deemonid. Michel ei suutnud Jeesus Kristuse kujust mööduda ja keeldus joomast püha vett. Vaimude väljaajaja lähedalolevast linnast uuris Michelit ja oli kindel, et ta on deemonite poolt vaevatud.
Aastad peale läbikukkunud psühhiaatriliste ravide, anti alla meditsiinilisele ravile ja valiti vaimude väljaajamine raviks. 1976. aastal läbiti rituaal kümne kuu jooksul. Kokku oli 67 seanssi, üks-kaks korda nädalas, mõned kestsid üle nelja tunni. Kuigi Anneliese oli saanud epilepsia vastu ravi, keeldus ta mingi aeg täielikult arstiabist. Michel mainis deemoneid doktoritele, seletades, et nad annad talle käsklusi. Doktorid ei saanud teda kuidagi aidata ning Anneliese oli kaotanud lootuse, et medikamendid teda aitavad.
1. juulil 1976 suri Anneliese Michel une pealt. Lahkamisel selgus, et surma põhjuseks oli alatoitumine.
Korea nulg

Botaanilised tunnused

Korea nulg on suhteliselt madal. Ta kasvab kõigest 8–12 (18) m kõrguseks, kasv on aeglane, 10–15 cm aastas. Tema levila ulatub mägedes kuni metsapiirini ja metsapiiril võib korea nulg olla mitte puu-, vaid põõsakujuline. Tüve läbimõõt on kuni 0,7 m. Puukoor on sile, hallikaspruun ja vaigumullidega. Puu eluiga on 100–150 (250) aastat.
Võra on noorelt keskmise tihedusega, vanemas eas tihedam, laikoonusjas, veidi ebakorrapärane.
Okkad on tömbid, 1–2 cm pikkused, lamedad, 2–5 mm laiad ja 0,5 mm paksud, kerge sälguga otsast, pealt läikivad ja tumerohelised, all kaks sinakasvalget õhulõheriba. Okkad paiknevad võrsel spiraalselt, aga on oma alusel käändunud, nii et nad on kas võrse peal või küljel ning üksnes väga harva all. Okkad ei ole teravad.
Noored pungad on kollakad, karvakestega kaetud, hiljem punakad, kaetud heleda vaiguga. Emasõite pungad on koonilised, pikkus kuni 7 mm, asuvad viimase aasta võrse tipus. Isasõite pungad on keraja kujuga, pikkus 4–5 mm, asuvad tihedalt piki võrset okaste vahel.
Nuluõied on ühesoolised, aga puud ise on kahekojalised, nii et samal puul leidub nii isas- kui emasõisi. Isasõied on peidus okaste vahel, nad on ümarad ja 4–5 mm läbimõõdus, pärast avanemist umbes 1 cm pikkused ja helekollased.
Käbid on silindrikujulised, 4–7 cm pikkused ja läbimõõduga 2–3 cm, noorelt purpurjad, valminult tumevioletsed kuni pruunid, tihti vaigused. Käbid kasvavad puu peal alati ülespoole. Käbikandvus algab varakult, valgusküllases kasvukohas 10–15 aasta vanuselt, kui puu on veel 1–2 m kõrge. Puu tolmleb mais. Käbid saavad küpseks 5-6 kuud pärast tolmlemist. Siis nad hakkavad lagunema ja puistavad oma seemned tuulde. Seemnetel on tiivakesed.

Kasutamine

Väikesekasvulist korea nulgu kasvatatakse eelkõige ilupuuna aedades. Puu on aeglase kasvuga, väikeste mõõtmetega, varajase käbikandvusega ja okkad on altpoolt lumivalged. Siiski on kultiveeritud puude eluiga üsna lühike, kuni 80 aastat. Puust on aretatud ka palju kultivare, millest ilusamad on erakordselt valgete okastega (nimetused algavad sõnadega Silber või Silver).

Kasvatamine Eestis

Kuigi Korea nulg on üks kõige hiljem meile jõudnud nulge, siis praeguseks on temast saanud populaarne koduaias kasvatatav puu tänu väikesele kasvule ja ilusatele käbidele. Varajase puhkemise tõttu võivad hilised kevadkülmad võrseid kahjustada. Samuti võib intensiivne päikesekiirgus varakevadel okkaid kahjustada. Talvel talub puu külma kuni –25...–35 °C. Kõige vanemad korea nulud kasvavad meil Tallinna botaanikaaias, Luua arboreetumis ja Järvseljal Agali arboreetumis. Eestis kasvavatele nulgudele kipuvad liiga tegema villtäi ja must pahktäi.
Hillsborough' maakond (New Hampshire)

Hillsborough' maakond (Hillsborough County) on maakond USA-s New Hampshire'i osariigis. Geograafilised koordinaadid on 42°92' N, 71°72' W.
Maakonna halduskeskused on Manchester ja Nashua.
Maakonna pindala on 2310 km², millest 41 km² moodustab veepindala.
Elanike arv oli 2010. aasta rahvaloenduse järgi 400 721. Aastal 2000 oli elanikke 380 841.

Ajalugu

Hillsborough' maakond moodustati 1769. aastal ja on üks viiest esialgsest maakonnast New Hampshire'is.
Volofi keel

Häälikud

Volofi keeles on 15 täishäälikut, neist 8 lühikest ja 7 pikka häälikut ning 24 kaashäälikut. Sõnade rõhk asub esimesel silbil.

Keelenäide

Deg nga Angale? – Kas sa räägid inglise keelt?

Kiri

Kasutatakse peamiselt ladina kirja, aga ka araabia kirja maghribi ja naskh '​i kirjaviisi.
Marcel Minnaert

Marcel Gilles Jozef Minnaert (12. veebruar 1893 Brugge – 26. oktoober 1970 Utrecht) oli Belgia päritolu hollandi astronoom.
Tiit Matsulevitš

Tiit Matsulevitš (sündinud 27. septembril 1958 Tallinnas) on Eesti ajakirjanik, diplomaat ja poliitik.
Lõpetas 1977 Tallinna 42. Keskkooli ja 1982 Tartu Riikliku Ülikooli ajakirjanduse erialal. Aastatel 1982–1991 oli Tartu Ülikoolis ajakirjanduskateedri õppejõud ja 1988–1991 Tartu Ülikooli teabetalituse juhataja. 
Ta on Ühenduse Res Publica üks asutajatest.
Ta on olnud Eesti Vabariigi suursaadik Saksamaal (1991–1996), Ukrainas (1996–1999), Moldovas (1998–2001) ja Venemaal (1999–2001). Ta oli Eesti esimene suursaadik Püha Tooli juures (1993–1996, resideeris Bonnis), kes paavstiga isiklikult kohtunud.
2003–2007 oli X Riigikogu liige, kuulus Res Publica fraktsiooni.
Kliimatehnika

Kliimatehnika on tehnika haru, mis tegeleb optimaalse sisekliima tekitamise ja säilitamisega suletud keskkonnas.
Ejup Ganić

Ejup Ganić (sündinud 3. märtsil 1946) on Bosnia ja Hertsegoviina poliitik ja tehnikateadlane.
Ejup Ganić õppis tehnikateadusi Belgradi ülikoolis ning kaitses tehnikateaduste doktori kraadi Massachusettsi Tehnoloogiainstituudis. Ta on töötanud uurija ja õppejõuna muu hulgas Belgradi, New Yorgi, Chicago ja Illinoisi ülikoolis, Massachusettsi Tehnoloogiainstituudis ja Moskva Riiklikus Ülikoolis ning avaldanud üle saja teadusliku ja erialase publikatsiooni. Ta on Sarajevo tehnikaülikooli asutaja, president ja professor.
Bosnia sõja ajal aastatel 1992–1995 oli ta Bosnia ja Hertsegoviina presidentuuri liige. Aastatel 1997–1999 ja 2000–2001 oli ta Bosnia ja Hertsegoviina Föderatsiooni president.
Ejup Ganić vahistati 1. märtsil 2010 Londoni Heathrow' lennujaamas, sest Serbia ametivõimud olid ta kuulutanud rahvusvaheliselt tagaotsitavaks, süüdistades teda 1992. aastal sooritatud sõjakuritegudes. Juhtumi, milles Ganićit süüdistatakse, vaatas juba aastal 2003 läbi Endise Jugoslaavia Rahvusvaheline Kriminaaltribunal ega leidnud, et tegu oleks sõjakuriteoga.
Leckava

Ajalugu

Alevi ümbruses on kolm muistset kuralaste linnamäge.
Aastal 1622 ehitati naaberkülla Griežėsse luteri kirik. Vastuseks sellele püstitas Jonas Alfonsas Liackis aastal 1930 Leckavasse katoliku kiriku. Kirikut hakati kutsuma tema nime järgi, sellest tuleneb ka alevi nimi. Aastal 1644 põles kirik maha, kuid selle asemele ehitati uus ja suurem.
Kaardile jõudis Leckava esimest korda aastal 1658. Aastal 1783 põles kirik taas maha, uus kirik valmis aastal 1785. Aastal 1863 võitlesid Leckava elanikud tsaariarmee vastu.
XX sajandi alguseks oli Leckavast saanud alev, mis oli tuntud oma laatade poolest. Esimese maailmasõja ajal laastasid alevit bolševikud, hiljem aga bermondtiaad. Teise maailmasõja ajal põles alev maha, hävis ka kirik.
Peale sõda ei soovinud kogudus kirikut selle vanas asukohas taastada. olukord muutus aastal 1955, mil tulid tagasi küüditatud pered, kes tõid kaasa kiriku taastamiseks ajalikke vahendeid. Kirik valmis aastaks 1958.
Nõukogude ajal oli Leckava kohaliku kolhoosi keskus.
Roheline Värav

Roheline Värav on eestikeelne kord kuus ilmuv rohelise kultuuri ajaleht. 
Seda levitatakse ajalehtede Sirp (2007, 2008, 2009, 2010, 2011) ja Õpetajate Leht (2008, 2009, 2010) lisana.
Ajaleht on seotud portaaliga Roheline Värav.
Arnold Mikiver

Arnold-Eduard Mikiver (21. august 1896 Kolga vald (Kuusalu kihelkond), Harjumaa – 31. oktoober 1968 Tallinn) oli eesti õpetaja.
Õppis Peterburi ülikoolis metsandust.
1920–1944 Loksa Algkooli õpetaja ja juhataja, 1944–1950 Loksa Mittetäieliku Keskkooli direktor, 1940–1950 Loksa Töölisnoortekooli direktor.

Pere

Ta oli Virve Mikiveri (Rõigas), Mai Mikiveri, Mikk Mikiveri ja Tõnu Mikiveri isa.
Alexander Domínguez

Alexander Domínguez Carabalí (sündinud 5. juunil 1987 Esmeraldase provintsis) on Ecuadori jalgpallur, kes mängib väravavahina Argentina kõrgliiga klubis Vélez Sarsfield ja Ecuadori jalgpallikoondises.
Ta alustas klubikarjääri 2006. aastal L.D.U. Quitos. Aastatel 2007 ja 2010 tuli ta klubiga Ecuadori meistriks. 2009. aastal võitis ta klubiga Lõuna-Ameerika klubide karikasarja Copa Sudamericana.
Quitos mängis ta kuni 2016. aastani. Seejärel mängis ta ühe hooaja Mehhiko kõrgliiga klubis Monterrey ja pärast seda ühe hooaja Argentina kõrgliigasse kuuluvas Colónis.
Vélez Sarsfieldiga liitus ta 2018. aastal.
Ecuadori jalgpallikoondises tegi Domínguez debüüdi 26. märtsil 2011 sõprusmängus Hondurase vastu. Ta on kuulunud Ecuadori koondisse 2014. aasta maailmameistrivõistlustel, 2011. ja 2015. aasta Copa Américal, 2016. aastal Copa América Centenariol ning 2019. aasta Copa Américal.
Miil

Ajalugu

Läbi aegade on kasutatud eri pikkusega miilinimelisi ühikuid, mis tulenevad rooma miilist. Rooma miil oli umbes 1479 meetrit pikk ja ta koosnes sõduri tuhandest topeltsammust (ladina keeles passus), mis teeb iga sammu pikkuseks umbes 0,75 meetrit. Sõna 'miil' on tuletatud ladinakeelsetest sõnadest mille passus (mitmuses milia passuum), mis tähendabki 1000 passust ehk topeltsammu.
Maanteetranspordis kasutavad miili mõõtühikuna tänapäeval veel Suurbritannia ja Ameerika Ühendriigid, samas aga näiteks Austraalia, Kanada ja Iirimaa on üle läinud meetermõõdustikule.
David Woodard

Haridus

Woodard omandas hariduse Sotsiaaluuringute Uues Koolis ja California Ülikoolis Santa Barbaras.

Nueva Germania

2003. aastal valiti Woodard Juniper Hillsi (Los Angelese maakond California osariigis) volikogu liikmeks. Seal pakkus ta välja sõprussuhete loomise Nueva Germania linnaga Paraguays. Oma plaani elluviimiseks reisis ta viimsesse veganluse/feminismi utoopiasse ja kohtus kohalike omavalitsuse juhtidega. Pärast külastust otsustas ta sõpruslinnade ideest loobuda, kuid leidis sealsest kogukonnast teema, mida hiljem edasi uurida järgnevateks kirjatöödeks. Eriti huvitasid teda proto-transhumaansed ideed spekulatiivsest planeerijast Richard Wagnerist ja Elisabeth Förster-Nietzschest, kes koos oma abikaasa Bernhard Försteriga rajas koloonia ja elas seal aastatel 1886–1889.
2004–2006 juhtis Woodard paljusid ekspeditsioone Nueva Germaniasse, võites sellega USA asepresidendi Dick Cheney poolehoiu. Aastal 2011 andis Woodard Šveitsi ajakirjanikule ja kirjanikule Christian Krachtile loa avaldada mahuka personaalse kirjavahetuse, mis puudutas Nueva Germaniat. See avaldati kahes osas Hannoveri ülikooli ajalehes Wehrahn Verlag. Kirjavahetust kommenteeris Frankfurter Allgemeine Zeitung: "(Woodard ja Kracht) kustatavad piire elu ja kunsti vahel." Der Spiegel kirjutas, et esimene osa, "Five Years", 1. kd, on "spirituaalne eeltöö" Krachti järgnevale romaanile "Imperium".
Andrew McCanni sõnas: "Kracht oli Woodardi kaaslane reisil asukohta, kus põliselanike järglased elavad drastiliselt halbades tingimustes. Nagu kirjavahetus illustreeris, aitas Kracht kaasa Woodardi soovile arendada kogukonna kultuurilist profiili ja ehitada miniatuurne Bayreuthi oopermaja paika, mis oli kunagi olnud Elisabeth Förster-Nietzsche perekonna elukohaks." Viimastel aastatel on Nueva Germania saanud paljude hingeliste rännakute sihtkohaks tänu majutuskohtadele ja isetehtud ajaloolisele muuseumile.

Dreamachine

Aastatel 1989–2007 ehitas Woodard replikatsioone Dreamachine'ist, mis on stroboskoopiline aparaat leiutatud Brion Gysini ja Ian Sommerville poolt. Aparaat sisaldab piltidega silindrit, valmistatud vasest või paberist, mis pöörlevad ümber elektrilambi, ja vaadeldes seda suletud silmadega, võib masin esile kutsuda mentaalseid hallutsinatsioone, mis on võrreldavad narkojoobega või unenäo nägemisega. Pärast Dreamachine'i kaasamist 1996. aastal toimunud William S. Burroughsi LACMA visuaalses retrospektiivis "Ports of Entry" sai Woodard autoriga sõbraks ja kinkis talle 83. (ja ühtlasi viimaseks) sünnipäevaks Bohemian Modeli, paberist Dreamachine'i. Sotheby müüs endise masina enampakkumisel erakollektsiooni 2002. aastal ja viimati nimetatud masin asub Spenceri kunstimuuseumis, pikaajalise laenuna Burroughsi varalt.
Bob Newhart

Bob Newhart (õieti George Robert Newhart; sündinud 5. septembril 1929 Oak Parkis, Illinoisi osariigis) on Ameerika Ühendriikide koomik ja näitleja.
1960. aastal avaldas ta monoloogidest koosneva komöödiaalbumi "The Button-Down Mind of Bob Newhart", mis jõudis Billboardi plaadimüügi edetabeli esikohale. 1961. aastal võitis see Grammy auhinna parima albumi eest. Samal aastal pälvis Newhart Grammy auhinna ka parima uue artisti kategoorias.
Seejärel hakkas Newhart tegelema näitlemisega, mängides 1970.–1980. aastatel situatsioonikomöödiates "The Bob Newhart Show" ja "Newhart".
Newhart on mänginud ka mitmes filmis, muu hulgas filmides "Catch-22" (1970) ja "Päkapikk" ("Elf"; 2003) ja ning "Raamatukoguhoidja" ("The Librarian") teletriloogias. Ta on andnud hääle tegelaskujule Bernard kahes Walt Disney animastuudio joonisfilmis: "Päästesalk" ("The Rescuers"; 1977) ja "Linn merepõhjas" ("The Rescuers Down Under"; 1990).
2013. aastal tegi ta külalisesinemise situatsioonikomöödias "Suure Paugu teooria" ("The Big Bang Theory"), pälvides selle eest Primetime Emmy auhinna.
Matthias Budde

Mat(t)hias Budde (?–1591) oli Pommerist pärit aadlik, Taani diplomaat ja Liivimaa ametnik.
1584–1589 oli ta Saaremaa kuberner.
Laulupeomuuseum

Laulupeomuuseum on Tartu Linnamuuseumi filiaal, mis asub Tartus, "Vanemuise" seltsi vanas majas Jaama 14. Muuseum avati 19. oktoobril 2007.

Püsiekspositsioon

Laulupeomuuseumis asub kesksel positsioonil näitus eesti laulupidudest, mis kannab nime "Laulu võim". Väljapanek kätkeb endas sõnumit laulupeost kui esimesest suurest rahvuslikust meeleavaldusest: maarahvast oli saanud eesti rahvas. "Laulu võim" on näitus rahvuse püsimajäämisest läbi okupatsioonide ja võõrvõimust vabanemise, erilist tähelepanu pälvib laulev revolutsioon.
Ekspositsioon keskendub I ja II üldlaulupeole, laulupidude 100-aastasele juubelile 1969 ning üliõpilaslaulupidude (1956) ja poistekooride laulupidude (1976) traditsiooni sünnile Tartus. Laulupidude mõtte algataja, literaat Johann Voldemar Jannseni pilgu läbi tulevad esitlusele laulupidude sünd, I ja II üldlaulupidu (II laulupeo ettevalmistamist ja toimumist juhiti Vanemuise vanast majast) ning selle mõtte edasiarendused 20. sajandil. Ka on näituse juhtmõtteks Jannseni sõnad: "Eestimees! Jä iggas rides ja igga nime al Eestimeheks, siis oled aus mees omma rahwa ees."

Hoonest

1865. aastal sündinud esimene eesti selts, lauluselts "Vanemuine" asus aastail 1870–1903 aadressil Jaama 14. Maja oli kooskäimiskohana peibutav: seltsi majas oli avar saal, maja ümbritses kaunis aed. 6. juulil (vkj 24. juunil) 1870 etendus "Vanemuise" seltsis Lydia Koidula "Saaremaa onupoeg", mida võib lugeda eesti teatri sünnihetkeks.
"Vanemuise" seltsi majas on läbi aegade pesapaiga leidnud Tartu Eesti Põllumeeste Selts, Eesti Kirjameeste Selts, Eesti Üliõpilaste Selts, Aleksandri kooli peakomitee, lasteaed, Tartu lasteteater. Majas saab kodu ka Emajõe Suveteater, kes on alates 2003. aastast aeda kasutanud oma etenduste paigana.
Carl Bogislaus Reichert

Carl Bogislaus Reichert (20. detsember 1811 Rastenburg – 24. detsember 1883 Berliin) oli saksa arstiteadlane.

Elulugu

Carl Bogislaus Reichert oli sakslane. Pürjermeistri poeg.
Lõpetas Rastenburgi gümnaasiumi ja 1836 Berliini Friedrich Wilhelmi Sõjameditsiininstituudi; meditsiinidoktor (1836, Berliin), väitekiri "De arcubus sic dictis bronchialibus". Õppis ka Königsbergi Ülikoolis. Oli 1840–1843 Berliini Ülikooli anatoomia instituudi assistent ja prosektor. Töötas Tartu Ülikoolis anatoomia ja kohtumeditsiini professorina 1843–1853.  1853–1858 Breslau (Wrocławi) Ülikooli füsioloogia kateedri professor ja 1858–1883 Berliini Ülikooli anatoomia kateedri professor.

Teadustöö

Uurimisvaldkond: imetajate embrüogenees, munaraku lõigustumis- ja lootelehtede moodustamisprotsessid, sidekoe, kuulmeluukeste, kolju arengu uuringud, inimese peaaju ehitus, selgroogsete loomade lõpusekaared, nende metamorfoosid lindudel ja imetajatel. Tegi 1849 tähtsa avastuse hemoglobiini kristalliseerumise kohta, mis võimaldas saada valgupreparaate puhtal kujul. Peterburi TA korrespondentliige (1850). Andis 1850–1876 välja perioodilist väljaannet Archiv Anatomie und Psysiologie.
Armeenia eirenis

Levila

Armeenia eirenise levila Armeenias hõlmab Širaki, Aragatsotni, Jerevani, Kotajkhi, Ararati, Vajotsh Dzori ja Sjunikhi maakondi.

Kirjeldus

Keha seljasoomused võivad olla kas halli, oliivikashalli, pruunikat või vaskpunast värvi. 
Nende pikkus võib olla kuni 50 cm.
Toituvad peamiselt lülijalgsetest ja limustest.
Peterburi patrioodid

Peterburi patrioodid (kirjanduses ka Peterburi patriootide ring) olid 1850ndate lõpust kuni 1870ndateni Peterburis tegutsenud eestlastest haritlaste ühendus.
Ühendust juhtis aastast 1862 Johann Köler. Ühendusse kuulusid veel Friedrich Dankmann, Jakob Johnson, Aleksander Jürjev, Philipp Karell, Friedrich Russow (aastast 1863) ja Carl Robert Jakobson (aastast 1864).
Ühendus aitas muu hulgas eesti talupoegadel täita palvekirju ja esitada neid Venemaa võimudele, samuti osalesid nad Eesti Aleksandrikooli rajamise ettevalmistustöödes, aitasid välja töötada eesti rahvusliku liikumise kontseptsiooni.